ଦାଦୁଦାନ ପ୍ରତାପଦାନ ଗାଦଭି  ଗୁଜରାଟୀ:                (୧୧ ସେପ୍ଟେମ୍ବର ୧୯୪୦ - ୨୬ ଅପ୍ରେଲ ୨୦୨୧) ଜଣେ ଭାରତୀୟ ଗୁଜରାଟୀ-ଭାଷୀ କବି ଓ ଲୋକଗୀତ ଗାୟକ ଥିଲେ ଯିଏକି କବି ଦାଦ ଭାବରେ ଜଣାଶୁଣା  । ୨୦୨୧ ମସିହାରେ ତାଙ୍କୁ ଭାରତ ସରକାରଙ୍କଦ୍ୱାରା ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ଜୀବନୀ ଗାଦଭି ୧୯୪୦ ମସିହାରେ ଇଶ୍ୱରିଆ  ବର୍ତ୍ତମାନର ଗୁଜରାଟସ୍ଥିତ ବୀରବଲ ତାଲୁକାରେ ଅନ୍ତର୍ଭୁକ୍ତ  । ତାଙ୍କ ପିତାଙ୍କ ନାମ ପ୍ରତାପଦ ଗାଦଭି । ସେ ଜୁନାଗଡ଼ ନବାବଙ୍କ ରାଜକବି ତଥା ପରାମର୍ଶଦାତା ଥିଲେ । ତାଙ୍କୁ ଜୁନାଗଡ଼ର ନବାବଦ୍ୱାରା ଦୁଇଟି ତହସିଲ ସାପର ଓ ଇଶ୍ୱରିଆ ପ୍ରଦାନ କରାଯାଇଥିଲା । ତାଙ୍କ ମାଆଙ୍କ ନାମ କର୍ନିବା ଗାଦଭି । ସେ ଚତୁର୍ଥ ଶ୍ରେଣୀ ପର୍ଯ୍ୟନ୍ତ ଅଧ୍ୟୟନ କରିଥିଲେ । ସେ ଗିର୍ ନିକଟ ଇଶ୍ୱରିଆ ଗାଆଁର ମୂଳ ବାସିନ୍ଦା ଥିଲେ ଏବଂ ଜୁନାଗଡ଼ରେ ରହୁଥିଲେ । ସେ ୧୫ଟି ଗୁଜରାଟୀ କଥାଚିତ୍ର ପାଇଁ ଗୀତ ଲେଖିଥିଲେ । ତାଙ୍କର ସମ୍ପୂର୍ଣ୍ଣ କାର୍ଯ୍ୟଗୁଡ଼ିକ ଟେର୍ଭା  (୨୦୧୫) ଏବଂ ଲାଖନାୟନ୍  (୨୦୧୫)ରେ ସଂଗୃହିତ ହୋଇଛି  । ତାଙ୍କର ଅନ୍ୟ କାର୍ଯ୍ୟଗୁଡ଼ିକ ହେଉଛି ଟେରଭା  (ଚାରି ଖଣ୍ଡ), ଚିତ୍ରାହରାନୁ ଗୀତ, ଶ୍ରୀକୃଷ୍ଣ ଚାନ୍ଦବାଲି ଏବଂ ରାମନାମ୍ ବାରାକ୍ଷୀ  । ତାଙ୍କର ଲୋକପ୍ରିୟ ଗୀତଗୁଡ଼ିକରେ ଏକ ବିବାହ ଗୀତ କାଲାଜା କେରୋ କାଟକୋ ମାରୋ ଗାନ୍ଧୀ ଛତି ଗୟୋ, କୈଳାସ କେ ନିୱାସୀ, ଠାକୁରଜୀ ନାଥୀ ଥାଭୁ ଗଡ଼ଭାଇୟା ମେରେ ଏବଂ ହିରାନ ହାଲକାଲି ଅନ୍ତର୍ଭୁକ୍ତ । ସେ ବାଂଲାଦେଶ ମୁକ୍ତି ଯୁଦ୍ଧ ସମୟରେ ପୁସ୍ତକ ବଙ୍ଗଳା ବାଭାନି ଲେଖିଥିଲେ ଏବଂ ପୁସ୍ତକରୁ ସମସ୍ତ ରୋଜଗାରକୁ ବାଂଲାଦେଶ ଶରଣାର୍ଥୀ ପାଣ୍ଠିକୁ ଦାନ କରିଥିଲେ । ଗୁଜରାଟର ପୂର୍ବତନ ମୁଖ୍ୟମନ୍ତ୍ରୀ କେଶୁଭାଇ ପଟେଲ ତାଙ୍କ କବିତା କାଲଜା କେରୋ କାଟକୋଦ୍ୱାରା ଅନୁପ୍ରାଣିତ ଏକ ସରକାରୀ ଯୋଜନା କୁନୱରବାଇ ନୁ ମାମେରୁ  (ବିବାହ ପାଇଁ ବରର ପିତାମାତାଙ୍କୁ ଆର୍ଥିକ ସହାୟତା କରୁଥିବା ଏକ ଯୋଜନା) ଆରମ୍ଭ କରିଥିଲେ  । ତାଙ୍କ କବିତା ଜରୁରୀକାଳୀନ ପରିସ୍ଥିତି ସମୟରେ ଭାରତର ସ୍ଥିତି ଉପରେ ପ୍ରଶ୍ନ ଉଠାଇଥିବାରୁ ଏହାର ପଠନ କିମ୍ବା ପ୍ରସାରଣ ଉପରେ ରୋକ ଲାଗିଥିଲା । ୨୦୨୧ ମସିହାର ଅପ୍ରଲ ୨୬ ତାରିଖରେ ତାଙ୍କର ମୃତ୍ୟୁ ହୋଇଥିଲା । ତାଙ୍କ ମୃତ୍ୟୁ ପରେ ଭାରତର ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦି ଭଳି ନେତାଗଣ ଶୋକ ସମ୍ବାଦ ଜଣାଇଥିଲେ । ପୁରସ୍କାର ଓ ସମ୍ମାନ ଗାଦଭି ଗୁଜରାଟ ଗୌରବ ପୁରସ୍କାର ପାଇବା ସହିତ ଜାଭର୍ଚାନ୍ଦ ମେଘନୀ ପୁରସ୍କାର ମଧ୍ୟ ପାଇଥିଲେ । ସାହିତ୍ୟ ଏବଂ ଶିକ୍ଷା କ୍ଷେତ୍ରରେ ଅବଦାନ ପାଇଁ ତାଙ୍କୁ ୨୦୨୧ ମସିହାରେ ଭାରତର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ସେ ୨୦୦୪ ମସିହାରେ କବି କାଗ ପୁରସ୍କାର ପାଇଥିଲେ । ଗୁଜରାଟର ରାଜକୋଟ ଅନ୍ତର୍ଗତ ପାଦଧାରୀରେ ଥିବା ଏକ ସରକାରୀ ବାଣିଜ୍ୟ ଓ କଳା ମହାବିଦ୍ୟାଳୟକୁ ତାଙ୍କ ନାମରେ ନାମିତ କରାଯାଇଛି । ଥିବା ଗୁଜରାଟର ରାଜକୋଟ, ପାଦଧାରୀରେ ଥିବା ଏକ ସରକାରୀ ବାଣିଜ୍ୟ ଏବଂ କଳା ମହାବିଦ୍ୟାଳୟକୁ ତାଙ୍କ ନାମ ଦିଆଯାଇଥିଲା।